CELEX: 
Language: et
Date: 2019-04-03 00:00:00
Title: KOMISJONI MÄÄRUS (EL) …/…, millega muudetakse Euroopa Parlamendi ja nõukogu määruse (EÜ) nr 661/2009 IV lisa ning Euroopa Parlamendi ja nõukogu direktiivi 2007/46/EÜ I, III ja IV lisa seoses viidete ajakohastamisega ja mootorsõidukite tüübikinnitust käsitlevate teatavate ÜRO Euroopa Majanduskomisjoni eeskirjade lisamisega

SELETUSKIRI
            
            
               1.TAUST 
            
            
               •Põhjused ja eesmärgid 
            
            
               
                  Mootorsõidukite üldist ohutust käsitleva määrusega (EÜ) nr 661/2009 (üldise ohutuse määrus)
                     1
                   tunnistati kehtetuks suur hulk EÜ direktiive ja asendati need ÜRO raames kehtivate rahvusvaheliste standarditega. ÜRO Euroopa Majanduskomisjon (UNECE) töötab välja ühtlustatud nõudeid (ÜRO eeskirju), mille eesmärk on kõrvaldada tehnilised tõkked mootorsõidukite kaubanduselt 1958. aasta muudetud kokkuleppe osaliste vahel ning tagada, et neil sõidukitel oleks kõrge ohutuse ja keskkonnakaitse tase. Kõnealuseid ÜRO eeskirju ajakohastatakse regulaarselt tehnika arengu arvessevõtmiseks. 
               
               
                  Raamdirektiivis 2007/46/EÜ
                     2
                   on sätestatud ühtlustatud ohutus- ja keskkonnanõuded, millele mootorsõidukid peavad vastama enne siseturule laskmist, soodustades seega sõidukite vaba liikumist. Käesoleva direktiiviga inkorporeeritakse ÜRO eeskirjad EÜ tüübikinnitussüsteemi kas tüübikinnituse nõuetena või alternatiivina liidu õigusaktidele. Alates asjaomase direktiivi vastuvõtmisest on ÜRO eeskirju hakatud EÜ tüübikinnituse raames üha sagedamini lõimima liidu õigusaktidesse.
               
               
                  Kuna üldise ohutuse määruse ja raamdirektiivi lisad sisaldavad staatilisi viiteid ÜRO eeskirjadele, on nendes sisalduvaid loetelusid vaja regulaarselt muuta, et kajastada olemasolevate ÜRO eeskirjade uusi muudatusteseeriaid ja uusi ÜRO eeskirju, mida liit järgib ning mis tõlgitakse edaspidi kõikidesse ELi  keeltesse ja avaldatakse Euroopa Liidu Teatajas. 
               
            
            
               Käesolev on üldise ohutuse määruse 5. muudatuste voor pärast selle vastuvõtmist 2009. aastal. Eelmised voorud toimusid aastatel 2011
                  3
               , 2012
                  4
               , 2015
                  5
                ja 2016
                  6
               .
            
            
               •Kooskõla poliitikavaldkonnas kehtivate õigusnormidega
            
            
               Käesolev määrus täiendab liidu siseturupoliitikat autotööstuse valdkonnas ja on sellega täielikult kooskõlas.
            
            
               Jaanuaris 2016 esitas komisjon Euroopa Parlamendi ja nõukogu määruse ettepaneku mootorsõidukite tüübikinnituse ja turujärelevalve kohta,
                  7
                mille seadusandjad hiljuti vastu võtsid. Sellega tunnistatakse praegu kohaldatav raamdirektiiv 1. septembrist 2020 kehtetuks. 
            
            
               Mais 2018 võttis komisjon vastu ettepaneku üldise ohutuse määruse
                  8
                läbivaatamise kohta, millega kavatsetakse kehtetuks tunnistada ja asendada määrus (EÜ) nr 661/2009 pärast ettepaneku vastuvõtmist ja kohaldamist seadusandjate poolt. 
            
            
               Vaatamata kõnealustele arengutele õigusraamistikus tuleb jätkata praegu kohaldatavate õigusaktide lisade regulaarset ajakohastamist, et võtta arvesse tehnika arengut kuni uute määruste jõustumiseni. 
            
            
               •Kooskõla muude liidu tegevuspõhimõtetega
            
            
               
                  ÜRO Euroopa Majanduskomisjoni (UNECE) süsteem on seotud liidu konkurentsivõimepoliitikaga, millele käesoleval algatusel on positiivne mõju. Käesolev määrus on kooskõlas ka liidu transpordi- ja energiapoliitikaga, mida on 1958. aasta kokkuleppe raamesse jäävate eeskirjade koostamisel ja vastuvõtmisel nõuetekohaselt arvesse võetud. 
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Käesoleva komisjoni määruse õiguslik alus on Euroopa Parlamendi ja nõukogu direktiivi 2007/46/EÜ artikli 39 lõige 2 ning Euroopa Parlamendi ja nõukogu määruse (EÜ) nr 661/2009 artikli 14 lõike 1 punktid a ja f, milles on sätestatud komisjoni volitused võtta vastu rakendusmeetmed kahe nimetatud õigusakti asjaomaste lisade ajakohastamiseks, et kohandada neid tehnika arenguga.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  ÜRO eeskirjade ja nende muudatuste inkorporeerimisega EÜ mootorsõidukite tüübikinnituse süsteemi saab tegeleda ainult liit. See hoiab ära siseturu killustumise ning lisaks tagab kogu liidus võrdväärsed keskkonna- ja ohutusnormid. Seepärast on käesolev komisjoni määrus kooskõlas subsidiaarsuse põhimõttega.
               
            
         
         
            
               •Proportsionaalsus
            
            
               
                  Tegemist on tehnilist laadi õigusaktiga, mis on vajalik üldise ohutuse määruse ja raamdirektiivi regulaarseks rakendamiseks, tehes seda nende tehnika arenguga pideva ajakohastamise teel. Ettepanek on kooskõlas proportsionaalsuse põhimõttega, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase. 
               
            
            
               •Vahendi valik
            
            
               
                  Kuna selle õigusaktiga muudetakse määrust, on valitud vahend samuti määrus. 
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata. 
               
            
            
               •Konsulteerimine sidusrühmadega
            
            
               Ei kohaldata. 
            
            
               •Eksperdiarvamuste kogumine ja kasutamine
            
            
               Käesoleva määruse puhul ei ole välisekspertide arvamusi vaja kasutada. Siiski peab selle poolt hääletama mootorsõidukite tehniline komitee.
            
            
               •Mõjuhinnang
            
            
               
                  Käesoleva määruse mõju ei saa hinnata, kuna muud poliitilised alternatiivid puuduvad või on võimatud.
               
            
            
               •Õigusnormide toimivus ja lihtsustamine
            
            
               
                  Määrusel puuduvad eeldatavalt negatiivsed halduskoormuslikud tagajärjed ELi autotootjatele, sealhulgas VKEdele, sest sellega üksnes ajakohastatakse viiteid rahvusvahelistele standarditele, mida olemasolev sõidukite tüübikinnituse õigusraamistik juba hõlmab. Lisaks leitakse, et rahvusvaheliselt harmoneeritud sõidukieeskirjade tunnustamine ELi kaubanduspartnerite poolt on väga positiivse mõjuga ELi autotööstuse konkurentsivõimele ja rahvusvahelisele kaubandusele.
               
            
            
               •Põhiõigused
            
            
               
                  Käesolev meede ei mõjuta inimõiguste kaitset.
               
            
            
               4.MÕJU EELARVELE
            
            
               
                  Käesolev algatus ei mõjuta eelarvet.
               
            
            
               5.MUU TEAVE
            
         
         
            
               •Rakenduskavad ning järelevalve, hindamise ja aruandluse kord
            
            
               Ei kohaldata.
            
            
               •Selgitavad dokumendid (direktiivide puhul)
            
            
               
                  Ei kohaldata.
               
            
            
               •Õigusakti sätete üksikasjalik selgitus
            
            
               
                  Määrusega tehakse järgmised muudatused:
               
               
                  – ajakohastatud viited ÜRO eeskirjade nr 10, 16, 34, 39, 44, 48, 58, 67, 79, 94, 100, 107, 117, 119, 123, 125 ja 128 uutele muudatuste seeriatele, mille kohaldamine on liidus kohustuslik (IV lisa, üldise ohutuse määrus);
               
               
                  – viited ÜRO eeskirjadele nr 140 (stabiilsuskontroll) ja nr 141 (rehvirõhu jälgimissüsteemid) lisatakse kohustuslike nõuete loetellu (IV lisa, üldise ohutuse määrus);
               
               
                  – artiklis 3 selgitatakse, et ÜRO eeskirjade nr 140 ja nr 141 nõudeid tuleb hakata kohaldama käesoleva muutmismääruse jõustumise kuupäevast üksnes uute sõidukitüüpide suhtes seoses nende elektroonilise stabiilsuskontrolli ja rehvirõhu jälgimissüsteemidega (UNECEs kohaldatakse kõnealuseid nõudeid juba 1. septembrist 2018); 
               
               
                  – määruse (EL) nr 540/2014 või ÜRO eeskirja nr 138 kohaselt tüübikinnituse saanud sõiduki helihoiatussüsteemi käsitlev uus punkt lisatakse EÜ tüübikinnituse andmete loetellu ja teabedokumenti (raamdirektiivi I lisa ja III lisa I osa A jagu);
               
               
                  – sõidukite EÜ tüübikinnituse saamiseks kohaldatavaid nõudeid täiendatakse viitega ÜRO eeskirjale nr 0 terviksõidukite rahvusvahelist tüübikinnitust (IWVTA) käsitlevate ühtsete sätete kohta (üldise ohutuse määruse IV lisa ja raamdirektiivi IV lisa II osa);
               
               
                  sõidukite EÜ tüübikinnituse alternatiivsete nõuete ajakohastatud tabel, sealhulgas viide uuele ÜRO eeskirjale nr 139 piduriassistendi kohta (raamdirektiivi IV lisa II osa).
               
            
            
               KOMISJONI MÄÄRUS (EL) …/…,
            
            
               3.4.2019,
            
            
               millega muudetakse Euroopa Parlamendi ja nõukogu määruse (EÜ) nr 661/2009 IV lisa ning Euroopa Parlamendi ja nõukogu direktiivi 2007/46/EÜ I, III ja IV lisa seoses viidete ajakohastamisega ja mootorsõidukite tüübikinnitust käsitlevate teatavate ÜRO Euroopa Majanduskomisjoni eeskirjade  lisamisega  
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv),
                  9
                eriti selle artikli 39 lõiget 2, 
            
            
               võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid,
                  10
                eriti selle artikli 14 lõike 1 punkte a ja f,
            
         
         
            
               ning arvestades järgmist:
            
            
               (1)Direktiivi 2007/46/EÜ IV lisas on loetletud sõidukite ELi tüübikinnituse suhtes kohaldatavad nõuded. Kõnealused nõuded sisaldavad liidu õigusakte ja mõnel juhul ÜRO eeskirju, mis on võetud vastu ÜRO Euroopa Majanduskomisjoni raames ja mida kohaldatakse kas kohustuslikus korras või alternatiivina liidu nõuetele. 
            
            
               (2)Määruse (EÜ) nr 661/2009 IV lisas on loetletud ÜRO eeskirjad, mida kohaldatakse kohustuslikus korras seoses sõidukite üldise ohutusega.
            
            
               (3)EÜ tüübikinnituse puhul kohaldatavate direktiivi 2007/46/EÜ IV lisas esitatud nõuete loetelusid ja määruse (EÜ) nr 661/2009 IV lisas esitatud kohustuslikus korras kohaldatavate ÜRO eeskirjade loetelu ajakohastatakse sageli, et kajastada liidu tasandil asjaomaste ÜRO eeskirjade uusi nõudeid.
            
            
               (4)ÜRO uus eeskiri nr 0 kogu sõiduki rahvusvahelise tüübikinnituse kohta
                  11
                võeti hiljuti vastu ÜRO Euroopa Majanduskomisjoni raames, et vähendada kaubandustõkkeid kõnealust ÜRO eeskirja kohaldavate kokkuleppeosaliste vahel, kelle hulka kuuluvad liit ja tema liikmesriigid, ning et sätestada suurem kindlus sõidukitootjate jaoks, kes soovivad oma tüübikinnituse tunnustamist kõnealuste kokkuleppeosaliste territooriumidel. 
            
            
               (5)ELi tüübikinnituse puhul kohaldatavate direktiivi 2007/46/EÜ IV lisas esitatud nõuete loetelusid, samuti määruse (EÜ) nr 661/2009 IV lisas esitatud kohustuslikus korras kohaldatavate ÜRO eeskirjade loetelu on asjakohane ajakohastada, et kajastada ÜRO eeskirjaga nr 0 tehtud muudatusi.
            
            
               (6)Direktiivi 2007/46/EÜ IV lisa II osas esitatud tabel on vananenud. Seepärast on vaja ajakohastada nende ÜRO eeskirjade loetelu, mille nõudeid peetakse ELi tüübikinnituse puhul kohaldatavate ELi nõuetega samaväärseks.
            
            
               (7)Samuti on vaja ajakohastada direktiivi 2007/46/EÜ I lisas esitatud sõidukite ELi tüübikinnituse puhul kohaldatavat andmete loetelu ja III lisa A jao I osas esitatud teabedokumenti viidetega helihoiatussüsteemile, mis tuleb kinnitada kas Euroopa Parlamendi ja nõukogu määruse (EL) nr 540/2014
                  12
                või ÜRO eeskirja nr 138
                  13
                sätete kohaselt.
            
            
               (8)Alates 1. septembrist 2018 tuleb kohaldada ÜRO eeskirju nr 140
                  14
                ja nr 141
                  15
               . Tootjatele tuleks ette näha piisav aeg oma sõidukite uute nõuetega kohandamiseks. Seepärast tuleks selgitada, et EÜ tüübikinnituse puhul kohaldatakse neid nõudeid üksnes uutele sõidukitüüpidele seoses nende elektroonilise stabiilsuskontrolli ja rehvirõhu jälgimissüsteemidega.
            
            
               (9)Käesoleva määrusega ettenähtud meetmed on kooskõlas mootorsõidukite tehnilise komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 661/2009 IV lisa muudetakse vastavalt käesoleva määruse I lisale.
            
            
               Artikkel 2
            
            
               Direktiivi 2007/46/EÜ I, III ja IV lisa muudetakse vastavalt käesoleva määruse II lisale.
            
            
               Artikkel 3
            
            
               1. Alates [Väljaannete talitus: palun lisada käesoleva määruse jõustumise kuupäev] aktsepteerivad liikmesriigid uute sõidukitüüpide ELi tüübikinnituse puhul seoses nende elektrooniliste stabiilsuskontrollisüsteemidega üksnes ÜRO eeskirja nr 140 kohaselt antud tüübikinnitusi.
            
            
               2. Alates [Väljaannete talitus: palun lisada käesoleva määruse jõustumise kuupäev] aktsepteerivad liikmesriigid uute sõidukitüüpide ELi tüübikinnituse puhul seoses nende rehvirõhu jälgimissüsteemidega üksnes ÜRO eeskirja nr 141 kohaselt antud tüübikinnitusi.
            
            
               Artikkel 4
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
         
         
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 3.4.2019
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        ELT L 200, 31.7.2009, lk 1.
               
               
                  
                     (2)
                  
                        ELT L 263, 9.10.2007, lk 1.
               
               
                  
                     (3)
                  
                        ELT L 108, 28.4.2011, lk 13.
               
               
                  
                     (4)
                  
                        ELT L 160, 21.6.2012, lk 8.
               
               
                  
                     (5)
                  
                        ELT L 28, 4.2.2015, lk 3.
               
               
                  
                     (6)
                  
                        ELT L 165, 23.6.2015, lk 1.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        ELT L 263, 9.10.2007, lk 1.
               
               
                  
                     (10)
                  
                        ELT L 200, 31.7.2009, lk 1.
               
               
                  
                     (11)
                  
                        ELT L 135, 31.5.2018, lk 1.
               
               
                  
                     (12)
                  
                        Euroopa Parlamendi ja nõukogu 16. aprilli 2014. aasta määrus (EL) nr 540/2014 mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ (ELT L 158, 27.5.2014, lk 131).
               
               
                  
                     (13)
                  
                        ELT L 9, 13.1.2017, lk 33.
               
               
                  
                     (14)
                  
                        ELT L 269, 26.10.2018, lk 17.
               
               
                  
                     (15)
                  
                        ELT L 269, 26.10.2018, lk 36.
               
            
      
    ---documentbreak--- 
      
         
         
            
               I LISA
            
            
            
               Määruse (EÜ) nr 661/2009 IV lisa muudetakse järgmiselt.
            
            
               (1)Tabelit muudetakse järgmiselt:
            
            
               a) eeskirja nr 10 rida asendatakse järgmisega:
            
            
                     
                        „10
                     
                  
                  
                     
                        Elektromagnetiline ühilduvus 
                     
                  
                  
                     
                        05-seeria muudatuste 1. täiendus
                     
                  
                  
                     
                        ELT L 41, 17.2.2017, lk 1.
                     
                  
                  
                     
                        M, N, O”;
                     
                  
               
               b) eeskirja nr 16 rida asendatakse järgmisega:
            
            
                     
                        „16
                     
                  
                  
                     
                        Turvavööd, turvasüsteemid, lapse turvasüsteemid ja ISOFIXi lapse turvasüsteemid
                     
                  
                  
                     
                        07-seeria muudatuste 2. täiendus
                     
                  
                  
                     
                        ELT L 109, 27.4.2018, lk 1.
                     
                  
                  
                     
                        M, N (d)“;
                     
                  
               
               c) eeskirja nr 34 rida asendatakse järgmisega:
            
            
                     
                        „34
                     
                  
                  
                     
                        Tuleohutus (vedelkütusepaagid)
                     
                  
                  
                     
                        03-seeria muudatuste 1. täiendus
                     
                  
                  
                     
                        ELT L 231, 26.8.2016, lk 41.
                     
                  
                  
                     
                        M, N, O (e)“;
                     
                  
               
               d) eeskirja nr 39 rida asendatakse järgmisega:
            
            
                     
                        „39
                     
                  
                  
                     
                        Kiirusmõõdik ja selle paigaldamine
                     
                  
                  
                     
                        01-seeria muudatuste 1. täiendus
                     
                  
                  
                     
                        ELT L 302, 28.11.2018, lk 106. 
                     
                  
                  
                     
                        M, N“;
                     
                  
               
               e) eeskirja nr 44 rida asendatakse järgmisega:
            
            
                     
                        „44
                     
                  
                  
                     
                        Mootorsõidukis kasutatavad laste turvaseadmed (lapse turvasüsteem) 
                     
                  
                  
                     
                        04-seeria muudatuste 10. täiendus
                     
                  
                  
                     
                        ELT L 265, 30.9.2016, lk 1.
                     
                  
                  
                     
                        M, N (h)“;
                     
                  
               
               f) eeskirja nr 48 rida asendatakse järgmisega:
            
            
                     
                        „48
                     
                  
                  
                     
                        Valgustus- ja valgussignaalseadmete paigaldamine mootorsõidukitele
                     
                  
                  
                     
                        06-seeria muudatuste 10. täiendus
                     
                  
                  
                     
                        ELT L 14, 16.1.2019, lk 42. 
                     
                  
                  
                     
                        M, N, O”;
                     
                  
               
               g) eeskirja nr 58 rida asendatakse järgmisega:
            
            
                     
                        „58
                     
                  
                  
                     
                        Tagumiste allasõidutõkete seadmed ja nende paigaldamine; tagumised allasõidutõkked
                     
                  
                  
                     
                        muudatuste seeria 03
                     
                     
                           
                     
                  
                  
                     
                        ELT L 49, 20.2.2019, lk 1.
                     
                  
                  
                     
                        M, N, O”;
                     
                  
               
               h) eeskirja nr 67 rida asendatakse järgmisega:
            
         
         
            
                     
                        „67
                     
                  
                  
                     
                        Veeldatud naftagaasi kasutavad mootorsõidukid 
                     
                  
                  
                     
                        01-seeria muudatuste 14. täiendus
                     
                  
                  
                     
                        ELT L 285, 20.10.2016, lk 1.
                     
                  
                  
                     
                        M, N“;
                     
                  
               
               i) eeskirja nr 79 rida asendatakse järgmisega:
            
            
                     
                        „79
                     
                  
                  
                     
                        Juhtimisseadmed
                     
                  
                  
                     
                        muudatuste seeria 03
                     
                  
                  
                     
                        ELT L 318, 14.12.2018, lk 1.
                     
                  
                  
                     
                        M, N, O“;
                     
                  
               
               j) eeskirja nr 94 rida asendatakse järgmisega:
            
            
                     
                        „94
                     
                  
                  
                     
                        Sõidukis viibijate kaitse laupkokkupõrke korral
                     
                  
                  
                     
                        muudatuste seeria 03
                     
                  
                  
                     
                        ELT L 35, 8.2.2018, lk 1.
                     
                  
                  
                     
                        M1“;
                     
                  
               
               k) eeskirja nr 100 rida asendatakse järgmisega:
            
            
                     
                        „100
                     
                  
                  
                     
                        Elektriohutus
                     
                  
                  
                     
                        02-seeria muudatuste 3. täiendus
                     
                  
                  
                     
                        ELT L 302, 28.11.2018, lk 114.
                     
                  
                  
                     
                        M, N“;
                     
                  
               
               l) eeskirja nr 107 rida asendatakse järgmisega:
            
            
                     
                        „107
                     
                  
                  
                     
                        M2- ja M3- kategooria sõidukid 
                     
                  
                  
                     
                        07-seeria muudatuste 1. täiendus 
                     
                  
                  
                     
                        ELT L 52, 23.2.2018, lk 1.
                     
                  
                  
                     
                        M2, M3“;
                     
                  
               
               m) eeskirja nr 117 rida asendatakse järgmisega:
            
            
                     
                        „117
                     
                  
                  
                     
                        Rehvid seoses veeremismüra taseme, märja pinnaga haardumise ja veeretakistusjõuga (C1-, C2- ja C3-klass)
                     
                  
                  
                     
                        02-seeria muudatuste 8. täiendus
                     
                  
                  
                     
                        ELT L 218, 12.8.2016, lk 1.
                     
                  
                  
                     
                        M, N, O“;
                     
                  
               
               n) eeskirja nr 119 rida asendatakse järgmisega:
            
            
                     
                        „119
                     
                  
                  
                     
                        Pöördelaternad
                     
                  
                  
                     
                        01-seeria muudatuste 3. täiendus
                     
                  
                  
                     
                        ELT L 89, 25.3.2014, lk 101.
                     
                  
                  
                     
                        M, N (h)“;
                     
                  
               
               o) eeskirja nr 123 rida asendatakse järgmisega:
            
            
                     
                        „123
                     
                  
                  
                     
                        Kohanduvate esitulede süsteemid
                     
                  
                  
                     
                        01-seeria muudatuste 9. täiendus
                     
                  
                  
                     
                        ELT L 49, 20.2.2019, lk 24.
                     
                  
                  
                     
                        M, N“;
                     
                  
               
               p) eeskirja nr 125 rida asendatakse järgmisega:
            
            
                     
                        „125
                     
                  
                  
                     
                        Eesmine vaateväli 
                     
                  
                  
                     
                        01-seeria muudatuste 1. täiendus
                     
                  
                  
                     
                        ELT L 20, 25.1.2018, lk 16.
                     
                  
                  
                     
                        M1“;
                     
                  
               
               q) eeskirja nr 128 rida asendatakse järgmisega:
            
            
                     
                        „128
                     
                  
                  
                     
                        Valgusdioodiga valgusallikad (leedvalgusallikad)
                     
                  
                  
                     
                        Eeskirja algversiooni 6. täiendus
                     
                  
                  
                     
                        ELT L 320, 17.12.2018, lk 63.
                     
                  
                  
                     
                        M, N, O”; 
                     
                  
               
               r) lisatakse järgmised uued read:
            
         
         
            
                     
                        „140
                     
                  
                  
                     
                        Stabiilsuskontroll
                     
                  
                  
                     
                        Eeskirja algversiooni 2. täiendus
                     
                  
                  
                     
                        ELT L 269, 26.10.2018, lk 17.
                     
                  
                  
                     
                        M1, N1“;
                     
                  
               
                     
                        „141
                     
                  
                  
                     
                        Rehvirõhu jälgimissüsteemid
                     
                  
                  
                     
                        Eeskirja algversioon
                     
                  
                  
                     
                        ELT L 269, 26.10.2018, lk 36.
                     
                  
                  
                     
                        M1, N1(i)“;
                     
                  
               
            
               (2)Tabelile osutav märkus b asendatakse järgmisega:
            
            
               „b) Elektroonilise stabiilsuskontrolli süsteemi paigaldamine on nõutav vastavalt määruse (EÜ) nr 661/2009 artikli 12 lõigetele 1 ja 2.“
            
            
               (3)Tabelile osutav märkus c asendatakse järgmisega:
            
            
               „c) Elektroonilise stabiilsuskontrolli süsteemi paigaldamine on nõutav vastavalt määruse (EÜ) nr 661/2009 artikli 12 lõigetele 1 ja 2.“
            
            
               (4)Tabelile osutav märkus f asendatakse järgmisega:
            
            
               „f) Kui sõiduk sobib sõiduki tootja andmetel koormuste pukseerimiseks (direktiivi 2007/46/EÜ I lisa punkt 2.11.5) ja sobiva mehhaanilise haakeseadise mis tahes osa, olgu see mootorsõidukile paigaldatud või mitte, võib (osaliselt) varjata mis tahes valgustusseadist ja/või tagumise registreerimismärgi paigaldus- ja kinnituskohta, kohaldatakse järgmist:
            
            
               -mootorsõiduki kasutusjuhendis (sõiduki käsiraamatus) peab olema selgelt märgitud, et mehaanilise haakeseadise paigaldamine, mida ei ole võimalik hõlpsalt eemaldada või ümber paigutada, ei ole lubatud;
            
            
               -kasutusjuhendis märgitakse ka selgelt, et kui paigaldatud mehaanilist haakeseadist ei kasutata, tuleb see alati eemaldada või ümber paigutada; ja
            
            
               -sõiduki süsteemi tüübikinnituse puhul vastavalt ÜRO eeskirjale nr 55 tagatakse, et valgustusseadise ja tagumise registreerimismärgi paigaldus- ja kinnituskohaga seoses järgitakse täielikult eemaldamise, ümberpaigutamise ja/või alternatiivasukoha nõudeid.“
            
            
               (5)Tabelile lisatakse järgmine märkus h:
            
            
               „h) ÜRO eeskirja nr 0(*) kohaselt väljastatud kogu sõiduki üldist rahvusvahelist tüübikinnitust, mis sisaldab tüübikinnitust, mis põhineb tabelis esitatud vastavatel ÜRO eeskirjadel, millele käesolev märkus viitab, peetakse käesoleva määruse kohaselt antud EÜ tüübikinnitusega samaväärseks.“
            
            
               (6)Tabelile lisatakse järgmine märkus i:
            
            
               „i) Vastavalt määruse (EÜ) nr 661/2009 artikli 9 lõikele 2 on rehvirõhu seire süsteem M1-kategooria sõidukitele kohustuslik. ÜRO eeskirja nr 141 kohaldatakse kuni 3500 kg täismassiga M1-kategooria sõidukite suhtes. ÜRO eeskirja nr 141 võib kohaldada vabatahtlikkuse alusel N1-kategooria sõidukite suhtes, mille telgedele pole monteeritud topeltrattad“.
            
            
               _______
            
            
                (*) ELT L 135, 31.5.2018, lk 1.“.
            
            
               II LISA
            
            
            
               Direktiivi 2007/46/EÜ muudetakse järgmiselt.
            
         
         
            
               (1)I lisasse lisatakse järgmised punktid 12.9, 12.9.1 ja 12.9.2:
            
            
               „12.9. Sõiduki helihoiatussüsteem
            
            
               12.9.1. Sõiduki tüübikinnitusnumber seoses selle heliemissiooniga vastavalt ÜRO eeskirjale nr 138 (ELT L 9, 13.1.2017, lk 33).
            
            
               12.9.2. Täielik viide katsetulemustele sõiduki helihoiatussüsteemi helitaseme mõõtmisel vastavalt Euroopa Parlamendi ja nõukogu määrusele (EL) nr 540/2014**.
            
            
               _______________
            
            
               **
                     Euroopa Parlamendi ja nõukogu 16. aprilli 2014. aasta määrus (EL) nr 540/2014 mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ (ELT L 158, 27.5.2014, lk 131).“;
            
            
               (2)I lisasse lisatakse järgmised punktid 12.9, 12.9.1 ja 12.9.2:
            
            
               „12.9. Sõiduki helihoiatussüsteem
            
            
               12.9.1. Sõiduki tüübikinnitusnumber seoses selle heliemissiooniga vastavalt ÜRO eeskirjale nr 138 (ELT L 9, 13.1.2017, lk 33).
            
            
               12.9.2. Täielik viide katsetulemustele sõiduki helihoiatussüsteemi helitaseme mõõtmisel vastavalt määrusele (EL) nr 540/2014“;
            
            
               (3)IV lisa II osa muudetakse järgmiselt:
            
            
               (a)esimene lõik pärast pealkirja asendatakse järgmisega:
            
            
               „Kui I osa tabelis osutatakse eraldi direktiivile või määrusele, tuleb kogu sõiduki üldist rahvusvahelist tüübikinnitust, mis on väljastatud ÜRO eeskirja nr 0(***) kohaselt, mis hõlmab tüübikinnitust ühe järgmise asjaomase ÜRO eeskirja alusel, või tüübikinnitust, mis on väljastatud vastavalt järgmistele ÜRO Euroopa Majanduskomisjoni eeskirjadele, mille ühendus on nõukogu otsuse 97/836/EÜ(****) või selle otsuse artikli 3 lõikes 3 osutatud nõukogu hilisemate otsuste alusel heaks kiitnud ÜRO Euroopa Majanduskomisjoni „muudetud 1958. aasta kokkuleppe“ osalisena, pidada võrdväärseks EÜ tüübikinnitusega, mis on antud asjakohase eraldi direktiivi või määruse alusel.
            
            
               ________
            
            
               (***) ELT L 135, 31.5.2018, lk 1.
            
            
               (****) ELT L 346, 17.12.1997, lk 78.“;
            
            
               (b)tabel asendatakse järgmisega:
            
            
            
                     
                  
                  
                     
                        „Teema
                     
                  
                  
                     
                        ÜRO eeskirjad
                     
                  
                  
                     
                        Muudatuste seeria
                     
                  
               
                     
                        1
                        
                           (a)
                        
                     
                  
                  
                     
                        Lubatud müratase
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Lubatud müratase (ei hõlma sõiduki helihoiatussüsteeme ega vahetatavaid summuteid)
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Sõiduki helihoiatussüsteem
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Vahetatavad mürasummutusseadmed
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Jalakäijate kaitse (ei hõlma piduriassistente ega esikaitsesüsteeme)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Piduriassistent
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Ringlussevõetavus
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Vesiniku säilitamise süsteemid
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Kõrgetasemelised hädapidurdussüsteemid
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Sõidurajalt kõrvalekaldumise hoiatusmärguande seade
                     
                  
                  
                     
                        130
                     
                  
                  
                     
                        00
                     
                  
               
               Paigaldamise nõudeid, mis on esitatud eraldi direktiivis või määruses, tuleb kohaldada ka osade ja eraldi tehniliste seadmestike suhtes, mis on saanud tüübikinnituse ÜRO eeskirjade kohaselt.
            
         
         
            
               a) Selle tabeli andmete numeratsioon vastab I osa tabelis kasutatud numeratsioonile. 
            
            
               b) Tuleb kohaldada direktiivi 2005/64/EÜ I lisas sätestatud nõudeid.
            
            
               c) Vesiniku säilitamise süsteemide ja kõikide sulgemisseadmete (iga konkreetse osa) tüübikinnitus on kohustuslik ega hõlma kõikide osade materjalidele esitatavaid nõudeid, mis on hõlmatud Euroopa Parlamendi ja nõukogu määruse (EÜ) nr 79/2009 artikli 2 lõikega 2.“.